**OFERTA LLOC DE TREBALL**

El Consorci Mercat de les Flors és una entitat pública participada per l’Ajuntament de Barcelona i la Generalitat de Catalunya. Una de les funcions que l’entitat té assignada estatutàriament és la *d’organitzar (...), tallers, activitats pedagògiques i altres d’anàlogues en l’àmbit de les arts del moviment i altres arts escèniques*.

D’acord al creixent interès que suscita l’art com a valor i recurs en l’educació formal i informal (incloent les pròpies institucions i administracions educatives), en els darrers anys s’ha fet notable un increment del conjunt dels nostres projectes que relacionen el Mercat de les Flors amb els centres escolars públics.

Actualment el Mercat de les Flors compta amb una oferta àmplia i permanent de programació pedagògica que té per objectiu principal generar oportunitats per a l’experiència artística en programes dirigits singularment als diferents nivells escolars 0-18 i famílies (des de bressol a batxillerat i cicles formatius, o el que és el mateix: des dels projectes El Més Petit de Tots, i Cos i Moviment 0-3 per a bressol organitzat conjuntament amb l’Institut d’Educació de Barcelona fins l’itinerari d’espectacles, tallers de cos Talla Única, o els projectes de pràctica artística a l’aula com el Tot Dansa, Tots Dansen i En Residència per a alumnes de secundària). En tots aquests projectes, és important garantir rigor en el contingut i una metodologia pedagògico-artística adequada.

Tant pel nombre actual de centres educatius vinculats als nostres programes com per la complexitat i intensitat del treball específic pel què fa a la coordinació i mediació entre professorat, alumnat, artista i equipament, es necessari el suport i reforç de personal que pugui portar a terme el seu correcte desenvolupament tot garantint una òptima realització professional dels projectes al llarg del cursos acadèmics 2020-2021 i 2021-2022, i que principalment haurà de portar a terme tasques de mediació i coordinació, contingut, metodologia pedagògica i artística.

Donada la consideració d’urgent i inajornable d’aquesta necessitat de contractació, i considerant l’autorització feta per la Comissió de Govern de l’Ajuntament de Barcelona per a la contractació temporal de coordinadors d’activitats molt especialitzades directament des del Consorci, es fa la següent convocatòria pública de contractació laboral que té les condicions següents:

EMPRESA: **CONSORCI DEL MERCAT DE LES FLORS**

DESCRIPCIÓ DE L’OFERTA: **es convoca una plaça de Tècnic Auxiliar**

DENOMINACIÓ DEL LLOC: **COORDINADOR/A PROJECTES EDUCATIUS (temp 20-21 i 21-22)**

Tipologia: **Tècnic Auxiliar**

TIPUS DE CONTRACTE: **OBRA I SERVEI**

TIPUS DE JORNADA: **Reduïda – 20 hores setmanals**

DATA D’INCORPORACIÓ: **1 de setembre de 2020** o a la finalització del procés de selecció en cas que sigui una data posterior

PREVISIÓ DURADA: **2 temporades escolars (fins a 15 de juliol de 2022)**

DATA DE PUBLICACIÓ: **23 de juny de 2020**

DATA LÍMIT PRESENTACIÓ **30 de juny de 2020, a les 14:00 hores**

A efectes de calendari el mes d’agost és totalment inhàbil. En cas que el procés no s’hagi resolt el 31 de juliol, es reprendrà a partir de 1 de setembre.

* 1. **FUNCIONS**
1. Generals

Coordinació de diversos projectes pedagògics que se li assignin corresponents al departament de Continguts i Servei Educatiu del Consorci Mercat de les Flors

1. Específiques
2. Vetllar pel bon funcionament dels projectes pedagògics que se li assignin i altres accions vinculades en col·laboració amb el departament de Continguts i Servei Educatiu.
3. Vetllar per la correcta realització dels projectes, coordinació amb la direcció i les persones designades per les entitats en col·laboració (ICUB, Consorci d’Educació, etc.) així com amb les escoles i els artistes participants.
4. Col·laborar i coordinar-se amb els departaments de Producció, Administració i Comunicació del Mercat i Graner per la realització, bon funcionament i comunicació del projecte.
5. Coordinar-se amb els artistes seleccionats pel bon desenvolupament de tot el programa i projecte escolar.
6. Atendre i donar resposta a la comunitat educativa vinculada al projecte: docents, joves i famílies.
7. Proposar millores al conjunt dels programes del Servei Educatiu.
8. Portar a terme aquelles tasques que es precisin per al bon desenvolupament del projecte i servei dins el Consorci.
	1. **CONDICIONS DE TREBALL**
9. Categoria i respons. Corresponent a Grup C1. Nivell 16. Responsabilitat 1612Y
10. Jornada: 20 hores setmanals
11. Sou: 1.304,10€ mensuals bruts aprox. amb pagues prorratejades (ajust de conveni segons hores treballades) (1.058,82€ mensuals 15 pagues)
12. Lloc de treball: Departament de Continguts

Consorci Mercat de les Flors

Lleida, 59

08004 - Barcelona

1. Forma de provisió: Concurs de mèrits
	1. **REQUISITS DEL CANDIDAT**
2. Generals
3. Tenir nacionalitat espanyola o de qualsevol dels països membres de la Unió Europea, de conformitat amb la legislació vigent.
4. Els aspirants amb nacionalitat d’altres estats membres de la Unió Europea hauran de demostrar coneixements suficients de castellà i català, podent-se exigir la superació de proves amb aquesta finalitat.
5. Haver complert 18 anys
6. Tenir la titulació requerida a efectes de la convocatòria. Els aspirants d’Estats Membres de la Unió Europea hauran d’estar en possessió d’algun dels títols reconeguts a Espanya de conformitat amb el que s’estableix a la normativa vigent.
7. No estar inhabilitat per sentència ferma per a l’exercici de les funcions públiques,
8. No haver estat separat per resolució disciplinària ferma del servei de cap administració pública.
9. Tenir capacitat funcional per el desenvolupament de les tasques habituals de la plaça a la que s’aspira.
10. Tenir obert un compte corrent a una entitat bancària espanyola a través del qual es gestionaran tots els conceptes salarials.
11. Acreditar el coneixement de la llengua catalana estant en possessió del certificat de **nivell C**.
12. Específics
13. **Titulacions acadèmiques**: Estar en possessió del títol de Batxillerat, FP de segon grau o cicle formatiu de grau superior
14. **Coneixement d’idiomes**: català, castellà i anglès
15. **Experiència laboral**: Experiència laboral de mínim 1 any en el sector de la dansa i l’educació.

El compliment dels requisits és imprescindible per ser admès en el procés de selecció. L’acreditació dels mateixos s’haurà de fer en el moment que sigui requerit, abans de la finalització del procés.

1. **MERITS VALORABLES**
2. **Principals**: Es valoraran els mèrits que els candidats puguin acreditar en els camps següents:
	1. Acompanyament de projectes Artistico-pedagògics
	2. Processos artístics a l’aula
	3. Mediació entre artistes, professorat i alumnat
	4. Producció i gestió de projectes educatius
3. **Formació complementària**: Es valorarà la formació en pedagogia, docència de la dansa, tècnic social, gestió cultural i/o producció artística.
4. **Competències específiques**: Treball en equip, coneixement artístic, capacitat de mediació, compromís i responsabilitat
5. **PRESENTACIÓ DE CANDIDATURES I INSTÀNCIA**

Les persones interessades en participar en aquest procés participatiu hauran d’omplir i completar el formulari electrònic que es troba a l’adreça següent:

<http://mercatflors.cat/mdlfrrhh/oferta/coordinador_projectes_educatius-2020-22/>

El formulari caldrà que sigui omplert en cada una de les caselles obligatòries, i a més carregar-hi la documentació següent en format word o pdf:

1. ***Currículum vitae*** en el que es reflecteixi clarament les tasques i funcions desenvolupades
2. ***Certificat de vida laboral*** emès per la Tresoreria General de la Seguretat Social les dades del qual coincideixin amb el que s’especifica al Currículum vitae. Quan l’experiència professional es derivi de la realització d’un contracte per compte propi, caldrà aportar certificat de la prestació del servei.

Quan l’experiència professional es derivi de la realització d’un contracte per compte propi, caldrà aportar certificat de la prestació del servei.

És facultativa la presentació d’una carta de motivació. No és necessària la còpia de la titulació acadèmica de la qual es demanarà original al candidat que es proposi per a la contractació.

Els candidats que no presentin acreditació de disposar del Nivell C de català caldrà que facin una prova de nivell al CplNL entre les dues fases de la selecció.

Un cop completat el formulari en totes les seves caselles i carregada la documentació obligatòria, la presentació de candidatura es completa amb la tramesa de la informació i el retorn per part del Consorci Mercat de les Flors d’un correu electrònic amb el número de registre de la candidatura per a tot el procés.

**Data límit presentació candidatures: 29 de juny de 2020, a les 14:00 hores**

Les instàncies que arribin en posterioritat a aquesta data seran desestimades.

1. **ASSIGNACIÓ NÚMERO DE REGISTRE**

A cada candidat se li assignarà un número de registre del procés de selecció, el qual se li notificarà segons la via de presentació de la candidatura. Totes les notificacions oficials que facin referència a l’evolució de cada candidatura dins el procés de selecció es referiran als candidats pel número de registre assignat en el moment de lliurament de la instància.

**PROCÉS SELECTIU**

1. **ADMISIÓ DE LES CANDIDATURES**

Exhaurit el termini de presentació de candidatures, es reunirà el Tribunal de Selecció i després d’examinar la documentació aportada, publicarà la relació provisional de candidats admesos i exclosos, i la causa de l’exclusió. Es concedirà als candidats exclosos un termini de **3 dies hàbils** per a esmenar els defectes que hagin motivat l’exclusió que poden ser:

* No haver presentat la sol·licitud en temps i forma
* No reunir els requisits generals i/o específics del lloc
* No presentar els documents mínims que es requereixen (instància completa, currículum vitae, certificat de vida laboral)

Si no es reben reclamacions, es validarà com a definitiva la llista inicial. Si se’n reben, el tribunal examinarà les reclamacions rebudes i publicarà la llista definitiva de candidats admesos i exclosos i les causes de l’exclusió.

El procés de selecció constarà de dues fases. Una primera eliminatòria, en que el tribunal puntuarà els mèrits de les persones aspirants admeses en el procés d’acord amb els criteris que s’estableixen a l’apartat 8 i per al qual s’utilitzarà la documentació presentada en la candidatura (instància, currículum vitae i certificat de vida laboral). Els candidats que no obtinguin un mínim de 5 punts sobre 10 possibles quedaran exclosos del procés de selecció.

La segona fase consistirà en una entrevista personal a un màxim de 5 candidats que hagin obtingut millor puntuació en la primera fase. La puntuació final resultarà de la suma directa de les puntuacions obtingudes a les dues fases de selecció.

1. **VALORACIÓ DE MÈRITS – Eliminatòria**

En primera instància, els mèrits seran qualificats sobre currículum fins a un màxim de 11 punts, de conformitat a la següent taula:

1. Per l’experiència professional en el desenvolupament de funcions iguals a l’objecte de la convocatòria **fins a un màxim de 5 punts**.

 Es valoraran especialment tasques en elaboració de continguts pedagògics, d’atenció als professionals i comunitat educativa així com en la seva gestió i administració (veure apartat 4.1)

 La valoració dels serveis prestats serà de fins a 2 punts per any treballat i fins a 0,5 punts per cada bloc de tres mesos consecutius treballats.

1. Per l’experiència professional en el desenvolupament de funcions similars a l’objecte de la convocatòria **fins a un màxim de 3 punts**.

 Es valorarà l’experiència fins a 1 punt per any treballat i fins a 0,25 punts per cada bloc de tres mesos consecutius treballats.

1. Formació complementaria relacionada amb el lloc de treball **fins a un màxim de 1 punts** (veure apartat 4.2)

1. Altres mèritsrelacionats amb el lloc de treball **fins a un màxim de 1 punt** (veure apartat 4.3)
2. **ENTREVISTA – Acumulativa**

En posterioritat a aquesta primera valoració, es convocarà els candidats que obtinguin millor puntuació a una entrevista per valorar la capacitat professional d’adequació al lloc de treball. En cas de necessitat, aquesta entrevista pot comportar una part de prova de nivell de capacitat tècnica i professional.

L’entrevista, incloent la prova de capacitat tècnica si n’hi ha, serà valorada fins a un **màxim de 5 punts**.

El conjunt d’aquestes valoracions (fins a un màxim de 15 punts) constituiran la qualificació general que determinarà l’ordre dels aspirants en la proposta de contractació.

1. **RESOLUCIÓ DEL PROCÉS**

El resultat final del procés serà publicat en la pàgina web amb la puntuació final obtinguda.

Serà seleccionada la persona aspirant que hagi superat la *Valoració de mèrits*, i hagi obtingut la puntuació més alta de la suma de punts repartits entre la *valoració de mèrits* i l’*entrevista*, llevat que el procés quedi desert per decisió motivada del tribunal de selecció.

1. **TRIBUNAL DE SELECCIÓ**

El tribunal que valorarà els mèrits estarà format per les persones següents:

* La Directora del Consorci Mercat de les Flors o persona en qui delegui.
* La responsable de Programes Culturals del Consorci o persona en qui delegui.
* El Director Executiu del Consorci, o persona en qui delegui, que a la vegada actuarà com a secretari del tribunal.

Serà convocat un membre de la representació legal dels treballadors, amb veu però sense vot, que podrà fer un seguiment del procés, així com assistir a cada una de les fases del procés selectiu.

1. **DELEGACIONS**

En els casos que el tribunal ho consideri oportú, i depenent de la quantitat de candidatures presentades, part de les tasques de valoració de mèrits poden ser encarregades a una empresa especialitzada externa.

Amb la signatura i lliurament de la instància per a l’admissió al procés els candidats donen consentiment a que es puguin cedir les seves dades i documentació relatives a aquest procés de selecció amb aquesta única i exclusiva finalitat.

1. **GESTIÓ DELS CANDIDATS**

Amb la finalitat d’aprofitar les actuacions realitzades durant el procés selectiu, el Tribunal de selecció elaborarà una relació de les persones candidates. En aquest relació s’inclouran les persones aspirants que hagin arribat a entrevista sense haver estat seleccionades. El llistat es farà públic al web.

La relació de persones candidates tindrà una vigència de 12 mesos des de la seva publicació i servirà únicament per a la substitució de la persona seleccionada en cas de no superar el període de prova o per cessament anticipat de la seva relació laboral. El llistat serà ordenat de major a menor puntuació total assignada i es seguirà l’ordre definit per a dirigir l’oferta laboral als candidats no seleccionats en primera instància fins a ocupar el lloc.

Per tal de formar part d’aquesta relació les persones candidates hauran de complir i acreditar tots els requisits establerts a l’apartat 3 en el moment de la seva contractació.